392 
Dl FÉNYES DEZSŐ 
sikerült volna. Ennek nem mondanak ellent azok az aránylag ritka és 
látszólag különös esetek sem, melyekben új szerzemény domi¬ 
nánsnak és ősi bélyeg recessivnek bizonyúlt. Mind 
az ilyen esetekben az illető (domesticált) fajták compositiójára vonatkozó 
hiteles történeti adatok alapján kimutatható az a tény, hogy az illető 
«recessiv» ősi bélyegű fajták előállításában résztvettek azok a fajták, vagy 
hasonló tulajdonságokkal bíró fajták, a melyeknek újabb eredetű bélyegei 
a keresztezés alkalmával dominánsoknak bizonyultak. A keresztezendő 
fajták eredetét és compositióját, a párosítandó példányoknak és ezek őseinek 
tulajdonságait, vagyis egyszóval, pedigreeiket ismerve, a domináns és recessiv 
tulajdonságoknak valamely adott esetben várható, valószínű öröklési 
ratióját előzetes számításba lehet venni. 
Unii ormitás, azaz a variatió hiánya, az első 
hybrid nemzedékben nem választható el a d o mi¬ 
ll a n t i á t ó 1. Minél közelebbi a keresztezendő fajták 
között fennálló rokonság, illetőleg minél nagyobb 
túlsúlyt képviselnek az ősök hasonló tulajdon¬ 
ságai a különböző tulajdonságokhoz viszonyítva, 
annál nagyobb lesz a dominantia és annál kisebb 
a variatió, és megfordítva, minél távolabbi a rokon¬ 
ság, minél különbözőbbek az ősök tulajdonságai, 
annál kisebb lesz a dominantia és annál nagyobb 
a variatió. Ezt az összefüggést igazolja az az általános tapasztalat, 
hogy a MENDEL-féle ratiókat csak a varietás — és race — keresztezések szár¬ 
mazékai közelítik meg, míg a subspecies (illetőleg fajta), species, subgenus és 
genus bastar dók a variatiónak fokozatosan hosszabb sorozatait szolgáltatják. 
Ha a keresztezésre alkalmazandó fajták rokonok, illetőleg őseik 
hasonló tulajdonságokkal birtak, dominantia lép fel, azaz: az első hybrid 
nemzedék uniformis lesz, míg a második és a további nemzedékekben külön¬ 
böző typusok sorozata jelenik meg. Ha ellenben a keresztezendő fajták 
nem rokonok, illetőleg őseik különböző tulajdonságokkal birtak, nincs 
dominantia vagy uniformitás, és már az első hybrid nemzedékben eltérő 
typusok sorozata jelenik meg. A rokonság fokában, illetőleg abban, hogy 
az ősi tulajdonságok mennyire hasonlóak, rejlik az oka közelebbről annak 
is, hogy az ivadék variatiója «teljes» vagy «hiányos» sorozatot 1 eredményez. 
A MENDEL-féle tan szerint keresztezés folytán a második hybrid 
generatiótól kezdve a heterozygotákon kívül homozygoták, hűen 
1 «Teljes» sorozat kifejezéssel a continuous, illetőleg kontinuierlich, «hiányos» sorozat 
kifejezéssel pedig a discontinuous, illetőleg diskontinuierlich angol és német műszavakat 
óhajtom helyettesíteni. 
